ŠIAULIŲ MIESTO SAVIVALDYBĖS MERAS

POTVARKIS

DĖL ŠIAULIŲ MIESTO SAVIVALDYBĖS TARYBOS POSĖDŽIO

SUŠAUKIMO

2021 m. rugpjūčio 26 d. Nr. M-258

Šiauliai

Vadovaudamasis Lietuvos Respublikos vietos savivaldos įstatymo 20 straipsnio 2 dalies 1 punktu, 20 straipsnio 4 dalimi, Valstybės lygio ekstremalios sutuacijos valstybės operacijų vadovo 2020 m. birželio 16 d. sprendimą Nr. V-1471 „Dėl valstybės ir savivaldybių institucijų, įstaigų, valstybės ir savivaldybių valdomų įmonių darbo vietoms būtinų sąlygų“, atsižvelgdamas į Lietuvos Respublikos Vyriausybės 2020 m. vasario 26 d. nutarimu Nr. 152 visoje šalyje paskelbtą valstybės lygio ekstremaliąją situaciją, siekdamas užtikrinti Tarybos posėdyje dalyvaujančių asmenų saugumą bei posėdžio viešumą:

1. Sušaukiu 2021 m. rugsėjo 2 d. 13 val. Savivaldybės tarybos posėdžių salėje Šiaulių miesto savivaldybės tarybos posėdį.

2. S u d a r a u Tarybos posėdžio darbotvarkę ir teikiu svarstyti šiuos klausimus:

2.1. Dėl Šiaulių miesto garbės piliečio vardo suteikimo. Tarybos sprendimo projektas TSP-445;

2.2. Dėl Šiaulių miesto savivaldybės tarybos 2021 m. vasario 4 d. sprendimo Nr. T-1 „Dėl Šiaulių miesto savivaldybės 2021–2023 metų strateginio veiklos plano patvirtinimo“ pakeitimo. Tarybos sprendimo projektas TSP-442;

2.3. Dėl Šiaulių miesto savivaldybės tarybos 2021 m. vasario 4 d. sprendimo Nr. T- 2 „Dėl Šiaulių miesto savivaldybės 2021 metų biudžeto patvirtinimo“ pakeitimo. Tarybos sprendimo projektas TSP-437;

2.4. Dėl 2020 metų Šiaulių miesto savivaldybės konsoliduotųjų ataskaitų rinkinio ir Savivaldybės administracijos direktoriaus rezervo ataskaitos patvirtinimo. Tarybos sprendimo projektas TSP-409;

2.5. Dėl akcinės bendrovės „Šiaulių energija“ atsiskaitomųjų karšto vandens apskaitos prietaisų aptarnavimo mokesčio nustatymo. Tarybos sprendimo projektas TSP-404;

2.6. Dėl pritarimo įgyvendinti projektą „Šiaulių miesto viešojo transporto priemonių parko atnaujinimas“. Tarybos sprendimo projektas TSP-426;

2.7. Dėl nemokamo važiavimo vietinio reguliaraus susisiekimo autobusų maršrutais Šiaulių mieste. Tarybos sprendimo projektas TSP-427, alternatyva TSP-444;

2.8. Dėl Šiaulių miesto savivaldybės tarybos 2018 m. gruodžio 6 d. sprendimo Nr. T-406 „Dėl Šiaulių miesto savivaldybės valdomų įmonių veiklos tikslų nustatymo ir jų vertinimo tvarkos aprašo patvirtinimo“ pakeitimo. Tarybos sprendimo projektas TSP-435;

2.9. Dėl pritarimo pakeisti Šiaulių miesto savivaldybės ir uždarosios akcinės bendrovės „Lietmeta“ 2009 m. spalio 12 d. Šiaulių pramoninio parko investicijų sutartį Nr. SŽ-1082, 2015 m. balandžio 2 d. investicijų sutartį Nr. SŽ-379 ir 2018 m. gruodžio 13 d. valstybinės žemės nuomos sutartį Nr. SŽ-1363. Tarybos sprendimo projektas TSP-446;

2.10. Dėl Šiaulių miesto savivaldybės vietinės reikšmės kelių (gatvių) tiesimo, taisymo (remonto), rekonstravimo, priežiūros, saugaus eismo sąlygų užtikrinimo, šių kelių (gatvių) inventorizavimo 2021–2023 metų programos, finansuojamos iš Kelių priežiūros ir plėtros programos finansavimo lėšų, objektų sąrašo patvirtinimo. Tarybos sprendimo projektas TSP-422;

2.11. Dėl detaliųjų planų panaikinimo. Tarybos sprendimo projektas TSP-411;

2.12. Dėl Šiaulių miesto savivaldybės tarybos 2021 m. vasario 4 d. sprendimo Nr. T-18 „Dėl Šiaulių miesto bendrojo plano sudedamosios dalies Transporto organizavimo Šiaulių mieste specialiojo plano koregavimo (Dainų take) patvirtinimo“ pripažinimo netekusiu galios. Tarybos sprendimo projektas TSP-440;

2.13. Dėl Šiaulių miesto savivaldybės tarybos 2021 m. vasario 4 d. sprendimo Nr. T-19 „Dėl Šiaulių miesto bendrojo plano sudedamosios dalies Transporto organizavimo Šiaulių mieste specialiojo plano koregavimo (prie Lyros gatvės) patvirtinimo“ pripažinimo netekusiu galios. Tarybos sprendimo projektas TSP-436;

2.14. Dėl Šiaulių miesto savivaldybės tarybos 2021 m. liepos 1 d. sprendimo Nr. T-312 „Dėl žemės sklypo Aido g. 14C, Šiauliuose, reikalingo Dainų tako vientisumui užtikrinti, kartu su esamais pastatais – kioskais paėmimo visuomenės poreikiams“ pripažinimo netekusiu galios. Tarybos sprendimo projektas TSP-438;

2.15. Dėl Šiaulių miesto savivaldybės tarybos 2021 m. liepos 1 d. sprendimo Nr. T-313 „Dėl žemės sklypo Lyros g. 13, Šiauliuose dalies, reikalingos Dainų tako vientisumui užtikrinti, kartu su joje esančių inžinerinių statinių dalimis, paėmimo visuomenės poreikiams“ pripažinimo netekusiu galios. Tarybos sprendimo projektas TSP-439;

2.16. Dėl Energijos rūšies parinkimo ir panaudojimo Šiaulių mieste specialiojo plano ir reglamento koregavimo. Tarybos sprendimo projektas TSP-447;

2.17. Dėl Šiaulių miesto savivaldybės teritorijoje esančių statinių, kurie neturi savininkų (ar kurių savininkai nežinomi), nustatymo, įtraukimo į apskaitą, dokumentų dėl statinių pripažinimo bešeimininkiais pateikimo ir statinių perėmimo Šiaulių miesto savivaldybės nuosavybėn tvarkos aprašo patvirtinimo. Tarybos sprendimo projektas TSP-413;

2.18. Dėl pritarimo rengti energijos naudojimo auditus ir investicijų projektus. Tarybos sprendimo projektas TSP-449;

2.19. Dėl pritarimo įgyvendinti projektą „AEI panaudojimas Šiaulių Juliaus Janonio gimnazijoje, plaukimo centre „Delfinas“ ir Šiaulių miesto savivaldybės administracijoje“. Tarybos sprendimo projektas TSP-434;

2.20. Dėl turto perdavimo patikėjimo sutartimi viešajai įstaigai Šiaulių centro poliklinikai. Tarybos sprendimo projektas TSP-421;

2.21. Dėl turto perėmimo Savivaldybės nuosavybėn. Tarybos sprendimo projektas TSP-406

2.22. Dėl turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo patvirtinimo. Tarybos sprendimo projektas TSP-412;

2.23. Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo. Tarybos sprendimo projektas TSP-414;

2.24. Dėl negyvenamųjų patalpų Aušros al. 15, Šiauliuose, perdavimo panaudos sutartimi. Tarybos sprendimo projektas TSP-428;

2.25. Dėl negyvenamųjų patalpų Aušros al. 64, Šiauliuose, perdavimo panaudos sutartimi. Tarybos sprendimo projektas TSP-429;

2.26. Dėl Šiaulių miesto savivaldybei nuosavybės teise priklausančio ir patikėjimo teise valdomo materialiojo turto nuomos tvarkos aprašo patvirtinimo. Tarybos sprendimo projektas TSP-448;

2.27. Dėl ilgalaikio ir trumpalaikio turto perėmimo savivaldybės nuosavybėn ir jo perdavimo valdyti, naudoti ir disponuoti juo patikėjimo teise. Tarybos sprendimo projektas TSP-431;

2.28. Dėl negyvenamųjų patalpų Aušros al. 48, Šiauliuose, perdavimo panaudos sutartimi. Tarybos sprendimo projektas TSP-425;

2.29. Dėl nesutikimo / sutikimo pirkti uždarosios akcinės bendrovės „Šiaulių naujienos“ nekilnojamąjį turtą. Tarybos sprendimo projektas TSP-450;

2.30. Dėl uždarosios akcinės bendrovės „Ingrėja“ atleidimo/neatleidimo nuo negyvenamųjų patalpų Aušros al. 31, Šiauliuose, nuomos mokesčio. Tarybos sprendimo projektas TSP-441;

2.31. Dėl Mokinių nemokamo maitinimo organizavimo savivaldybės ir nevalstybinėse mokyklose tvarkos aprašo patvirtinimo. Tarybos sprendimo projektas TSP-423;

2.32. Dėl Paramos mokinio reikmenims įsigyti tvarkos aprašo patvirtinimo. Tarybos sprendimo projektas TSP-417;

2.33. Dėl Šiaulių miesto savivaldybės tarybos 2021 m. vasario 4 d. sprendimo Nr. T-32 „Dėl klasių ir mokinių skaičiaus Šiaulių miesto bendrojo ugdymo mokyklose 2021–2022 mokslo metais nustatymo“ pakeitimo. Tarybos sprendimo projektas TSP-418;

2.34. Dėl Šiaulių miesto savivaldybės tarybos 2020 m. liepos 2 d. sprendimo Nr. T-290 „Dėl Šiaulių miesto savivaldybės visos dienos mokyklos tvarkos aprašo patvirtinimo“ pakeitimo. Tarybos sprendimo projektas TSP-419;

2.35. Dėl Šiaulių miesto savivaldybės tarybos 2021 m. balandžio 1 d. sprendimo Nr. T-89 „Dėl Mokinių priėmimo į Šiaulių miesto savivaldybės mokyklas, vykdančias neformaliojo vaikų švietimo programas, tvarkos aprašo patvirtinimo“ pakeitimo. Tarybos sprendimo projektas TSP-402;

2.36. Dėl Šiaulių miesto savivaldybės tarybos 2018 m. gegužės 3 d. sprendimo Nr. T-161 „Dėl Mokinių priėmimo į Šiaulių miesto savivaldybės bendrojo ugdymo mokyklas tvarkos apraše nenumatytų atvejų komisijos sudarymo ir jos darbo reglamento patvirtinimo“ pakeitimo. Tarybos sprendimo projektas TSP-415;

2.37. Dėl Šiaulių miesto savivaldybės tarybos 2021 m. balandžio 1 d. sprendimo Nr. T-88 „Dėl Šiaulių sporto gimnazijos klasių ir mokinių skaičiaus 2021–2022 mokslo metais nustatymo“ pakeitimo. Tarybos sprendimo projektas TSP-443;

2.38. Dėl Šaulių miesto savivaldybės tarybos 2015 m. gruodžio 28 d. sprendimo Nr. T-363 „Dėl Didžiausio leistino Šiaulių miesto savivaldybės biudžetinių įstaigų pareigybių skaičiaus nustatymo“ pakeitimo. Tarybos sprendimo projektas TSP-416;

2.39. Dėl Šiaulių miesto savivaldybės tarybos 2013 m. gruodžio 19 d. sprendimo Nr. T-313 „Dėl Šiaulių miesto kultūros centrų akreditavimo komisijos sudarymo“ pakeitimo. Tarybos sprendimo projektas TSP-401;

2.40. Dėl Šiaulių miesto savivaldybės tarybos 2019 m. kovo 7 d. sprendimo Nr. T-72 „Dėl Stasio Šalkauskio premijos skyrimo nuostatų patvirtinimo“ pakeitimo. Tarybos sprendimo projektas TSP-403;

2.41. Dėl Šiaulių miesto savivaldybės nevyriausybinių organizacijų tarybos sudarymo. Tarybos sprendimo projektas TSP-405;

2.42. Dėl Šiaulių miesto savivaldybės biudžetinių įstaigų vadovų darbo apmokėjimo sistemos aprašo patvirtinimo. Tarybos sprendimo projektas TSP-407;

2.43. Dėl Šiaulių miesto savivaldybės bendruomenės sveikatos tarybos 2020 metų veiklos ataskaitos patvirtinimo. Tarybos sprendimo projektas TSP-408;

2.44. Dėl Šiaulių miesto savivaldybės tarybos 2019 m. liepos 5 d. sprendimo Nr. T-315 „Dėl Šiaulių miesto savivaldybės antikorupcijos komisijos sudarymo ir nuostatų patvirtinimo“ pakeitimo. Tarybos sprendimo projektas TSP-410;

2.45. Dėl Šiaulių miesto savivaldybės tarybos 2019 m. birželio 6 d. sprendimo Nr. T-271 „Dėl Šiaulių miesto savivaldybės tarybos etikos komisijos sudarymo ir nuostatų patvirtinimo“ pakeitimo. Tarybos sprendimo projektas TSP-424.

3. A p r i b o j u lankytojų srautus ir jų patekimą į Šiaulių miesto tarybos posėdžių salę 2021 m. rugsėjo 2 d. vyksiančio Tarybos posėdžio metu, išskyrus:

3.1. Tarybos narius bei jiems padedančius asmenis;

3.2. Lietuvos Respublikos Vyriausybės atstovą Šiaulių ir Telšių apskrityse;

3.3. Tarybos ir mero sekretoriato darbuotojus;

3.4. Šiaulių miesto savivaldybės administracijos direktorių ir direktoriaus pavaduotoją;

3.5. Šiuos Šiaulių miesto savivaldybės administracijos darbuotojus:

3.5.1. Tarybos posėdyje svarstomų klausimų pristatytojus (pranešėjus);

3.5.2. Tarybos posėdį techniškai aptarnaujančius asmenis.

3.6. Iš anksto (likus ne mažiau kaip 1 valandai iki Tarybos posėdžio) užsiregistravusius visuomenės informavimo priemonių atstovus.

3.7. Į Tarybos posėdį pakviestus asmenis.

3.8. Norinčius pasisakyti ir iš anksto užsiregistravusius (likus ne mažiau kaip 1 valandai iki Tarybos posėdžio) asmenis. Vienu metu į Tarybos posėdžių salę įleidžiamas tik vienas pasisakantis asmuo, kuris į salę gali patekti, kai pradedamas svarstyti klausimas dėl kurio pasisakyti asmuo ir registravosi, prieš tai iš salės pasišalinus kitam pasisakiusiam asmeniui. Pasisakantis asmuo Tarybos posėdžių salėje gali būti tik svarstomo klausimo, dėl kurio jis registravosi pasisakyti, metu.

4. R e k o m e n d u o j u Šiaulių miesto savivaldybės Tarybos nariams, Lietuvos Respublikos Vyriausybės atstovui Šiaulių ir Telšių apskrityse ir Tarybos ir mero sekretoriato (toliau – Sekretoriato) darbuotojams dalyvaujant Šiaulių miesto savivaldybės tarybos posėdyje dėvėti nosį ir burną dengiančias apsaugos priemones (veido kaukes, respiratorius ar kitas priemones).

5. Į p a r e i g o j u Šiaulių miesto savivaldybės administracijos direktorių užtikrinti:

5.1. viešą Tarybos posėdžio transliaciją;

5.2. lankytojų srautų reguliavimą Tarybos posėdžio metu;

5.3. Tarybos posėdžių salės parengimą pagal Valstybės lygio ekstremalios situacijos valstybės operacijų vadovo nurodymus ir rekomendacijas.

Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų apygardos administraciniam teismui bet kuriuose šio teismo rūmuose.

Savivaldybės meras	Artūras Visockas